# 5.2. Avaliar

# Avaliar

Para dar por rematada esta viaxe é importante que pensedes nela, que saquedes conclusións, que vos fixedes nos detalles e que decidades se esta viaxe mereceu a pena vivila ou deberiades facer algún cambio para que a mereza.

Para isto, empregaredes unha sinxela lista de cotexo. Intenta ser o máis sincero e obxectivo posible, xa que che axudará a mellorar nun futuro próximo.

## Lectura facilitada

Para rematar esta viaxe, imos facer unha reflexión.

Pensa no que viviches, nos momentos importantes e nos detalles.

Decide se esta viaxe mereceu a pena.

Tamén podes pensar se farías algún cambio para mellorala.

Para iso, usarás unha rúbrica moi sinxela.

Debes ser sincero e obxectivo.

Isto axudarache a aprender e a mellorar para o futuro.

## Audio

audio/mpeg

# Autoavaliádevos

Le con atención a seguinte rúbrica e marca o que consideres máis axustado á realidade.

Rúbrica de autoavaliación
| 4 Moi ben | 3 Ben | 2 Mellorable | 1 Preciso axuda
--- | --- | --- | --- | ---
Participación activa | Participei sempre con interese e axudei o grupo. (4) | Case sempre participei e colaborei. (3) | Participei algunhas veces. (2) | Case non participei nin axudei. (1)
Comprensión do conto | Lin con atención e entendín moi ben o conto. (4) | Entendín ben o conto. (3) | Tiven algunhas dúbidas. (2) | Non entendín ben o conto. (1)
Elaboración do texto instrutivo | O texto está moi ben estruturado, claro, con todos os pasos explicados e boa presentación. (4) | O texto está ben estruturado e inclúe os pasos principais, con algunha pequena mellora. (3) | O texto é comprensible, pero desorganizado ou incompleto. (2) | O texto é difícil de entender ou non explica os pasos con claridade. (1)
Traballo en equipo | Respectei, escoitei e colaborei moi ben co meu equipo. (4) | Traballei ben co meu equipo, con algún problema. (3) | Custoume colaborar. (2) | Non conseguín traballar ben en equipo. (1)
Uso da lingua galega | Usei o galego sempre, tanto oralmente como por escrito. (4) | Useino case sempre. (3) | Useino ás veces. (2) | Case non usei o galego. (1)
Deseño do marcapáxinas | Fixen un deseño creativo e coidado. (4) | Fixen un bo deseño. (3) | O deseño podería estar mellor. (2) | Non dediquei tempo ao deseño. (1)
Circuíto eléctrico | Comprendín como funciona e axudei a montalo. (4) | Participei na montaxe, aínda que con axuda. (3) | Non entendín moito o circuíto. (2) | Non participei no circuíto. (1)
Texto instrutivo | Expliquei os pasos con claridade e boa presentación. (4) | O texto é correcto, con algunha mellora. (3) | Fáltanlle partes ou está pouco claro. (2) | Non entendín como facelo. (1)
Presentación oral | Expreseime ben diante dos demais, con seguridade. (4) | Expreseime ben, aínda que sentía nervios. (3) | Custoume expresarme. (2) | Non puiden explicar ben. (1)
Avaliación dos demais | Fixen comentarios respectuosos e útiles. (4) | Fixen valoracións correctas. (3) | Non fun moi claro/a na coavaliación. (2) | Non souben avaliar aos demais. (1)
Mellora e aprendizaxe | Aprendín moito e mellorei como persoa e compañeiro/a. (4) | Aprendín cousas novas. (3) | Aprendín algunhas cousas. (2) | Creo que non aprendín moito. (1)

Elaboración propia - Proxecto cREAgal. Rúbrica de autoavaliación (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

# Reflexionades

Despois de realizar as diferentes avaliacións, é o momento de darlle unha última volta. Le e contesta as seguintes preguntas no teu diario de aprendizaxe.

- Que foi o que máis che gustou desta situación de aprendizaxe?
- Despois de ver as presentacións dos demais equipos e reflexionar sobre o traballo feito, como poderías mellorar o teu traballo?
- Como te sentiches ao recibir as valoracións realizadas polos demais? Pensas que che poden axudar a mellorar?

## Lectura facilitada

Agora imos facer a última reflexión.

Responde ás seguintes preguntas no teu diario de aprendizaxe.

- Que foi o que máis che gustou desta actividade?
- Despois de ver o traballo dos outros grupos, que cousas poderías mellorar do teu?
- Como te sentiches ao recibir as opinións dos demais?
- Pensas que che poden axudar a mellorar?

Tómate o teu tempo.

Escribe con sinceridade.

Isto axudarache a aprender máis para a próxima vez.

## Audio

audio/mpeg

Páxina 30 de 33

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)